Joost nou aan suurstof gekoppel | Netwerk24
20 Januarie 2017 10:39
Joost van der Westhuizen in 2016. Foto: Mary-Ann Palmer
Joost van der Westhuizen se stryd teen motorneuronsiekte het moeiliker geraak. Die oud-Springbokskrumskakel is volgens Huisgenoot nou afhanklik van ’n suurstofmasjien.
Van der Westhuizen se broer Pieter het bevestig dat Joost nou a l’n "rukkie" aan ’n suurstofmasjien in sy huis in Midrand gekoppel is.
“Dit is ontsettend moeilik. Dit gaan moeilik met hom, maar hy veg voort,” het Pieter aan Huisgenoot gesê.
Die familie het die nuus stil gehou ter wille van Joost se kinders, Jordan (12) en Kylie (10), by die sangeres en TV-aanbieder Amor Vittone, van wie hy vervreem is.
Vittone het vroeër die week ook ’n terugslag beleef toe sy by ’n trampolienpark haar enkel gebreek het.
“Ek weet mense wil vir hom bid. Daar is baie mense.”
Verskeie sportlui en bekendes het in die sosiale media goeie wense aan die gesin gestuur.
Hou Netwerk24 dop vir meer inligting deur die loop van die dag.
Meer oor: Joost Van Der Wersthuizen | Pretoria
Joost en sy mense se vrolike Kersfees
Joost se nommerplaat haal R150 000
‘Nr. 9’ help dokters betaal